ზვიად სიჭინავა

დომენტი (ზვიად) სიჭინავა (დ. 25 აპრილი, 1966) — საქართველოს ფეხბურთის ფედერაციის პრეზიდენტი 2009 წლის სექტემბრიდან 2015 წლის სექტემბრამდე.

ბიოგრაფია
დაიბადა რუსეთის ფედერაციაში, ყარაჩაი-ჩერქეზეთის სოფელ სპარტაში. დაამთავრა ზუგდიდის მე-4 საშუალო სკოლა. სამხედრო სავალდებულო სამსახური საბჭოთა არმიაში გაიარა, რის შემდეგაც სწავლა ხარკოვის რადიო-ელექტრონიკის ინსტიტუტში გააგრძელა.

1991-94 წლებში მუშაობდა კომპანია „დიდ მიზანში“, დირექტორის მოადგილედ. 1995-2005 წლებში მოსკოვის, ტერეზა დუროვას სახელობის სახელმწიფო თეატრის გენერალური დირექტორი იყო, 2005-06 წლებში კი - კომპანია „რუსული რესტავრაციის“ ფინანსური დირექტორი. 2006 წლიდან საფეხბურთო კლუბ ზუგდიდის „ბაიას“ პრეზიდენტი.

 რესურსები ინტერნეტში 

 ზვიად სიჭინავა — საქართველოს ფეხბურთის ფედერაციის საიტზე (დაარქივებული)

კატეგორია:დაბადებული 1966
კატეგორია:დაბადებული 25 აპრილი